# விக்கிப்பீடியா:ஆலமரத்தடி/தொகுப்பு72

## ஆதாரம் தேவை

வணக்கம். நம் தமிழ் விக்கிப்பீடியா கட்டுரைகளில் பெரும்பாலான கட்டுரைகளுக்கு போதுமான ஆதாரம் இல்லை. ஆங்கில விக்கிப்பீடியாவுடன் ஒப்பிடுகையில், ஆதாரமற்ற சிறு பதிவும் உடனடியாக நீக்கப்படும். ஆனால் நம்முடைய தமிழ் கட்டுரைகளில் முக்கியமான கட்டுரைகளில் கூட போதுமான ஆதாரம் இல்லை. ஏற்கனவே அதிக கட்டுரைகளை (45,000+) பெற்றுவிட்ட தமிழ் விக்கியில், இப்பொழுதே கட்டுரைகளை செம்மைபடுத்த தனி குழுவோ அல்லது குறிப்பிட்ட சில அறிஞர்களோ பொறுப்பெடுத்து இப்பணியை விரைந்து முடித்தல் நலம். கூட்டுக் கட்டுரை தொகுப்பு போன்று இதனையும் முதல் பக்கம் அல்லது, கவனிப்புப் பட்டியல் காட்டும்போது போன்ற இடங்களில் காட்டினால், தமிழ் விக்கியும் ஆங்கில விக்கிப்பீடியாவிற்கு இணையாகவும், பிற்காலத்தில் அதைவிட அதிகமாகமான தகவல்கள் ஆதாரத்துடன் கொண்டு விளங்கும். -- தினேஷ்குமார் பொன்னுசாமி, 30, மார்ச்சு, 2012.  
: என்ற வார்ப்புரு இடப்பட்ட வசனங்கள் நீண்ட காலமாக அப்படியே இருக்கின்றன. அவை பற்றியும் கவனத்தில் கொள்வது நன்று. --மதனாஹரன் (பேச்சு) 13:02, 30 மார்ச் 2012 (UTC)  
:: அறிவிப்பை இட்டு இரண்டு மாதங்கள் கடந்த தகவல்களை நீக்கலாம். நீக்குவதற்கு முன்னர் ஏதாவது சான்று கிடைக்கிறதா என நாம் தேடிப் பார்த்து விடுவது நல்லது. கட்டுரைகளின் சான்றுப் பின்புலத்தை அளப்பதற்கு ஒரு தானியங்கி செய்ய வேண்டும் என முன்பு நான் ஒரு வேண்டுகோள் வைத்திருந்தேன். விரைவில் செய்யப் பார்ப்போம். -- சுந்தர் <sup>\பேச்சு</sup> 02:31, 31 மார்ச் 2012 (UTC)  
- "சான்று தேவை" என்ற வார்ப்புரு சில சமயங்களில் ஆங்கில விக்கியிலிருந்து தமிழாக்கும் போது வந்ததும் உண்டு. ஒருவேளை முழுக் கட்டுரைக்கும் ஆதாரம் இருக்கக் கூடும். ஒரு குறிப்பிட்ட தகவலுக்கு மட்டும் போதிய ஆதாரம் இல்லை என்று ஒரு பயனர் எண்ணி "சான்று தேவை" என்று இட்டிருக்கக் கூடும். எனவே, "சான்று தேவை" என்று குறிப்பிடப்பட்ட தகவலை நீக்குவது என்றால் அவ்வாறு நீக்குவதற்கும் போதிய "ஆதாரம்" வேண்டும் என்றே கூறுவேன். சில வேளைகளில் அத்தகவல் கட்டுரையில் இருப்பதில் தவறு இல்லை என்று கண்டால், தகவலைக் கட்டுரையிலிருந்து நீக்காமல் "சான்று தேவை" என்பதை மட்டும் நீக்குவதும் பொருத்தமாகலாம். எனவே இந்த விடயத்தில் கவனமாகச் செயல்பட வேண்டும் என்று நினைக்கிறேன். சர்ச்சைக்குரிய கருத்தாக இருந்து அதில் "சான்று தேவை" இடப்பட்டிருந்தால், அக்கருத்தை அகற்றுவதற்கு முன் "உரையாடல்" பக்கத்தில் குறிப்பிட்டாலும் பொருத்தமாகலாம்.  
ஆக, எந்தவொரு ஆதாரமும் இல்லாமல் தகவல்களைத் தருகின்ற கட்டுரைகளுக்கு ஆதாரங்கள் தேடிச் சேர்ப்பதை முதன்மையான பணியாகச் செய்தால் நல்லது என்பது என் கருத்து.--பவுல்-Paul (பேச்சு) 03:44, 31 மார்ச் 2012 (UTC)  
::ஆம், நீங்கள் சொல்வது சரிதான். நம்பகத்தன்மை கேள்விக்குறியதாக இருக்கும் இடங்களில் பேச்சுப் பக்கங்களில் கேட்டுவிட்டு சான்று கிடைக்காவிட்டால் நீக்கலாம். மற்ற தகவல்களுக்கு இயன்றவரை சான்றுகளைத் தேடிச் சேர்ப்போம். -- சுந்தர் <sup>\பேச்சு</sup> 06:39, 31 மார்ச் 2012 (UTC)  
- கட்டுரைகளை செம்மைபடுத்த தனி குழுவோ அல்லது குறிப்பிட்ட சில அறிஞர்களோ பொறுப்பெடுத்து இப்பணியை விரைந்து முடித்தல் நலம். எனவே விக்கிப்பீடியா:ஆலமரத்தடி/நிலுவையில் உள்ள பணிகள் பக்கத்திற்கு இவ்விவாதத்தை நகர்த்தலாம் என எண்ணுகிறேன். -- தினேஷ்குமார் பொன்னுசாமி<sup>\உரையாடுக</sup>, 04, ஏப்ரல், 2012.  
இதற்கு குழு அமைப்பது சரிப்பட்டு வராது. அந்தந்த துறை சார்ந்தோரே ஆதாரங்களைத் தேடிப் பிடிக்க முடியும். அதற்கும் கடும் உழைப்பும் நிறைய நேரமும் தேவைப்படும். எனவே, இந்தத் தர அளவீடு குறித்த விழிப்புணர்வு இருக்கும் அதே வேளை, பொறுமையான நடவடிக்கையும் தேவை--இரவி (பேச்சு) 09:04, 4 ஏப்ரல் 2012 (UTC)  
:பொறுமையான நடவடிக்கைக்கு என்னுடைய முழுமையான ஆதரவு இருப்பினும், ஆரம்பத்திலேயே இப்பணியை தொடங்கினால் பின்னாட்களில் எளிதாக இருக்கும். குழு அமைக்கும் போது, துறைக்கு ஒருவர் அல்லது சிறு குழுக்கள் அமைக்கலாம். -- தினேஷ்குமார் பொன்னுசாமி<sup>\உரையாடுக</sup>, 04, ஏப்ரல், 2012.